Fam. Pandionidae. 215 



I. Alrend. 

 Subordo PANDIONES. 



Halászsasok. 



A halászsasokat átmeneti alakoknak tekinthetjük, melyek a « valódi ragadozó- 

 kat» mintegy összekötik a baglyokkal. Csontvázuk nagyon hasonlít a baglyolcéra, 

 különösen lábuk szerkezete, mert a csüd váza (tarso-metatarsiis) aránylag nagyon 

 rövid, mellső felső' része csontos áthidalású, a külső ujj hátrafelé hajlítható, tehát 

 egészen a baglyok typusára vall. 



A csüd és ujjak külsőleg pikkelyszerü pajzsokkal borítottak; a talpon apró 

 ráspolyszerü érdes szemcsék sorakoznak; a karmok belső felülete domború s nincs, 

 mint a többi ragadozóéi, kivájva. A csőr rendes; a viaszhártya szabadon áll s 

 tövén nincsenek serték. A tollazat kemény; a valódi tollakon az úgynevezett fattyú- 

 hajtás hiányzik. A szárny igen hosszú; összecsukott helyzetben csúcsa a fark végéig 

 vagy azon túl ér. 



Sziklákon és magas fákon fészkelő madarak. Fehéres alapszínű tojásaik vörös- 

 barnával élénken tarkázottak. Összesen hat faj ösmeretes s ezek közül nálunk s 

 egyáltalában Európában csak a Pandiou haliachis (Linné) fordul elő. 



I. Család. 



Fam. Pandionidae. 



Halászsasfélék. 



Pandion. 



Savigny, Syst. Ois. l'Egypte ect. p. 9. (1810.) 

 Typus: Pandion Jialiactus (Linné). 



PANDION HALIAÉTUS (Linné). 



Halászsas.* 



Fakó haliaettii\ Linné, Syst. Nat. I. p. 129. (1766.) 



Falco arundinaceus, Gmel, Syst. Nat. I. p. 263. (1788.) 



Pandion fltivialilis, Savigny, Syst. des Ois. l'Egypte. p. 36. (1810.) 



Aquila haliaeíus, Mey. & Wolf, Taschenb. p. 23. (1810.) 



Triorches Jluviatilis, Leach, Syst. Cat. ect. B. M. p. 10. (1816.) 



Aqtiila balbusardtis, Dum., Dict. Se. Nat. I. p. 351. (1816.) 



* Földi jÁNOS-nál (Tcrm. Hist. 1801) Ráró, vagy Halász sas. Lovassy szerint (Ragadozó 

 madaraink magyar elnevezései, Term. Tud. Közi. 1887) a Földi által használt Ráró nem magyar 

 szó, hanem a szláv rároh-h6\ ered. Azt hiszem Lovassy ezen nézetével a szláv nyelvészettel fog- 

 lalkozó szakembercink nem fognak teljesen egyet érteni, mert a rdroh semmikép sem szláv szó; 

 de ez mi ránk nézve most nem annyira fontos, mint az, hogy Földi János a ráro-t tévesen alkal- 

 mazta a Pandion halia'étus-x^. A régiek ugyanis ráró alatt egy gyorsrepülö, tarkaszárnyú madarat, 

 melylyel egyszersmind vadásztak is, tehát valamelyik sólyom-fajt értették (1. 231. old. jegyzet). 



15* 



